
REFERAT DE APROBARE  A PROIECTULUI DE HOTĂRÂRE
privind aprobarea denumirilor unui număr de 45 de străzi noi de pe raza Municipiului Timișoara

1. Descrierea situației actuale:
	În urma reglementărilor urbanistice aprobate, au rezultat zone noi de locuințe în care au fost prevăzute drumuri de acces către parcelele noi create. Odată ce aceste drumuri devin publice, prin donarea și acceptarea acestora de către Municipiul Timișoara, li se pot atribui denumiri. 
Comisia de atribuire sau schimbare de denumiri la străzi, parcuri, piețe, etc. a analizat și aprobat în cadrul ședinței din data de 30.09.2022 atribuirea denumirilor unui număr de 45 de străzi noi de pe raza Municipiului Timișoara.

2. Schimbări preconizate și rezultate așteptate: 
 	Prin prezenta documentație se propune atribuirea denumirilor unui număr de 45 de străzi noi de pe raza Municipiului Timișoara.

3. Alte informații:
Străzile ce se vor actualiza sunt proprietatea Municipiului Timișoara.

4. Concluzii:
	Având în vedere cele prezentate mai sus, considerăm necesară și oportună atribuirea denumirilor unui număr de 45 de străzi noi de pe raza Municipiului Timișoara, conform celor 12 Anexe.

